- Hindi News
- National
- 100 नंबर फाटक पर अंडरब्रिज की मांग, पटरियों पर उतरे ग्रामीण, रोकनी पड़ी जीएम की स्पेशल ट्रेन
100 नंबर फाटक पर अंडरब्रिज की मांग, पटरियों पर उतरे ग्रामीण, रोकनी पड़ी जीएम की स्पेशल ट्रेन
भास्कर संवाददाता | मेड़ता रोड
उत्तर-पश्चिमरेलवे जोन जयपुर के महाप्रबंधक अनिल सिंघल शुक्रवार को स्पेशल ट्रेन से मेड़ता रोड पहुंचे। उनकी ट्रेन पहली बार निर्धारित समय पर दोपहर 3.20 बजे यहां पहुंची। उन्होंने स्टेशन का निरीक्षण किया। इंटरलॉकिंग और रिमॉडलिंग यार्ड का भी उद्घाटन किया। वे ट्रेन से गोटन की ओर जाने लगे तो ग्रामीण ट्रेन के सामने गए। बाईपुरा क्षेत्र स्थित सौ नंबर फाटक अधिकतर बंद रहती है। यहां अंडरब्रिज बनवाने की मांग को लेकर ग्रामीण और महिलाएं पटरियों पर गए। आखिरकार जीएम की ट्रेन को रोकना पड़ा। आरपीएफ जीआरपी जवान पहुंचे। उन्होंने प्रदर्शनकारियों को पटरियों से हटाया। इसके बाद ट्रेन आगे रवाना हुई। इससे पहले जीएम सिंघल ने फुलेरा से मेड़ता रोड तक विभिन्न स्टेशनों का निरीक्षण किया। जोधपुर डीआरएम राहुल कुमार, जयपुर जोन के सीएचसी एस.बी. भामू, प्रमुख मुख्य इंजीनियर एस.एस. गुप्ता भी उनके साथ थे।
टीनशैडका निर्माण जल्द होगा: जीएमसिंघल ने भास्कर से विशेष बातचीत में बताया कि मेड़ता रोड प्लेटफार्म पर शीघ्र ही टीनशैड का निर्माण होगा। फाटक संख्या 101 पर एक लाख से अधिक वाहनों का ट्रैफिक नहीं है। इसलिए ओवरब्रिज का निर्माण संभव नहीं है। उन्होंने कहा कि बाईपास पर प्लेटफार्म का निर्माण भी संभव नहीं है। क्योंकि स्टेशन से बाईपास की दूरी ज्यादा है। इसलिए बाईपास पर ट्रेनों का ठहराव भी फिलहाल नहीं किया जा सकता।
मेड़ता रोड सरपंच धर्मेंद्र लटियाल, उपसरपंच मनीष शर्मा, भाजपा नेता कैलाश लटियाल, मंडल सदस्य वीरेंद्रसिंह, छापरी सरपंच रामेश्वर पूनिया, खेडूली सरपंच अमराराम विश्नोई, विक्रम जाजड़ा, मंडल सदस्य सहदेव विश्नोई और कांग्रेस नेता लूणाराम सहित जनप्रतिनिधियों ने जीएम को ज्ञापन दिया। इसमें बीकानेर- दादर का मेड़ता रोड में ठहराव, मेड़ता रोड- मेड़ता सिटी के बीच रेल बस के स्थान पर डीएमयू चलाने, बाईपास गुजरने वाली हनुमानगढ़- कोटा, बीकानेर- चेन्नई, बीकानेर- पुरी और बीकानेर- बिलासपुर का मेड़ता रोड में ठहराव करवाने, प्लेटफार्म पर टीनशेड का विस्तार और डीएमयू शैड का विस्तार की मांग की।
मकराना | जीएमस्टेशन मास्टर प्रेम सिंह मीणा स्टेशन अधीक्षक हजारी लाल मीणा से बातचीत की। पैनल बॉक्स चैक किया। उन्होंने जोधपुर मंडल के फुलेरा-मेड़ता रोड खंड की 11 समपार फाटकों पर सौर ऊर्जा प्रणाली स्टेशनों पर 2100 एलईडी लाइट्स के प्रावधान का लोकार्पण किया। वे रेलवे स्टेशन परिसर में मार्बल विकास संघ द्वारा आयोजित समारोह में गए। वहां कुछ देर रुकने के बाद बोरावड़ के लिए रवाना हुए।
मकराना. रेलवे जीएम को ज्ञापन देते व्यापार मण्डल अध्यक्ष रांदड़ अन्य।
गच्छीपुरा. गच्छीपुराऔर बेसरोली स्टेशन पर जीएम का निरीक्षण कार्यक्रम रद्द कर दिया। सरपंच के साथ प्रतिनिधिमंडल ने डेगाना पहुंच जीएम को ज्ञापन सौंपा। रामनिवास विश्नोई नेे बताया कि स्पेशल ट्रेन गच्छीपुरा से रनिंग थ्रू डेगाना ले गए। बेसरोली सरपंच देवाराम गुर्जर, पूर्व सरपंच ओमप्रकाश शर्मा, घनश्याम लोहिया शंकर गुर्जर ने भी रोष जताया। व्यापार मंडल अध्यक्ष नरसाराम चौयल, नथमल तोषनीवाल, मनोहर सारड़ा और श्रीकिशन गौड़ ने डेगाना में जीएम अनिल सिंघल को ज्ञापन दिया।
नावां:18मिनट में व्यवस्थाएं देखी
नावां सिटी | जीएमसिंघल 10:42 बजे नावां पहुंचे। 18 मिनट में स्टेशन का निरीक्षण किया। सबसे पहले कैंटीन पहुंचे। फिर सीधे रेलवे साइडिंग पहुंच नमक लदान की जानकारी ली। खाद्य और औद्योगिक नमक के भाड़े वजन के बारे में चर्चा की। श्रमिकों के लिए छाया और पानी की व्यवस्था पर चर्चा की। वे 11 बजे समारोह में पहुंचे। 7 मिनट रुककर अपनी ट्रेन की तरफ बढ़ गए। लोगों ने समस्याएं बताई। वे बोले- शीघ्र की दोहरीकरण का काम शुरू होने वाला है।
मेड़ता रोड: सौ नंबर फाटक पर अंडरब्रिज की मांग को लेकर ट्रेन के आगे खड़े ग्रामीण।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva